БҚО-да экс полицей ұсталды: қаза тапқан 30 жастағы жігіттің қызы дүниеге келді
DATE: 00:59, 19 Қараша 2024 | GMT +5
TITLE: БҚО-да экс полицей ұсталды: қаза тапқан 30 жастағы жігіттің қызы дүниеге келді
URL: https://kaz.inform.kz/news/bko-da-eks-politsey-ustaldi-kaza-tapkan-30-zhastagi-zhgttn-kizi-duniege-keld-0fcd2b/
META: DATE: 00:59, 19 Қараша 2024 | GMT +5
TOTAL WORDS: 117
AUTHOR(S):
TEXT: Оқиға 17 қарашаға қараған түні болған. БҚО денсаулық сақтау басқармасы баспасөз қызметінің нақтылауынша, 1994 жылғы жігітті Тасқала аудандық ауруханасының қабылдау бөліміне қасындағы достары жанталасқан күйінде алып келген. «Келген кезде артериалдық қан қысымы - 0, пульсі - 0, көз қарашығы кеңейген, фотореакция болмаған. Реанимациялық шаралар жүргізілгеніне қарамастан, сағат 02. 30-да биологиялық өлім тіркелді. Қасындағылардың айтуынша, төбелестен соң жағдайы күрт нашарлап, есін жоғалтқан. Ауруханаға өздері машинамен жеткізді», - деп хабарлады ведомстводан. Әлеуметтік желідегі жазбаларға қарағанда, күдікті арнайы жедел әрекет ету жасағында қызмет еткен. Тұрғындар сондай-ақ 19 қараша күні марқұмның келіншегі мерзімінен бұрын қыз босанғанын хабарлады. Сондай-ақ фельдшер болып жұмыс істеген жігіт 20 қараша күні жер қойнына беріледі. Бұдан бұрын жазғанымыздай, адам өліміне қатысты күдікпен бұрынғы полиция қызметкері ұсталған болатын
